b'\n_START_ARTICLE_\nMax Pirani\n_START_PARAGRAPH_\nMax Gabriel Pirani (4. elokuuta 1898 Melbourne, Australia \xe2\x80\x93 5. elokuuta 1975 Lontoo, Iso-Britannia) oli kansainv\xc3\xa4lisesti vaikuttanut australialaissyntyinen pianisti ja musiikkipedagogi. H\xc3\xa4n opiskeli ensin Melbournen konservatoriossa ja sitten Max Vogrichin johdolla New Yorkissa. Vuonna 1923 h\xc3\xa4n perusti viulisti Leila Doubledayn (my\xc3\xb6hemmin Pirani) ja sellisti Charles Hambourgin kanssa Pirani Trion, joka kiersi kansainv\xc3\xa4lisesti vuoteen 1940. H\xc3\xa4n ty\xc3\xb6skenteli sittemmin Kanadassa, jossa h\xc3\xa4nen oppilaidensa joukossa olivat Dorothy Bee, Gordon K. Greene, Audrey Johannesen, Warren Mould ja John Searchfield. Vuodesta 1948 h\xc3\xa4n asui Englannissa, jossa h\xc3\xa4n teki tunnetuksi ja kehitti Emanuel Moorin tekniikkaa sek\xc3\xa4 kirjoitti t\xc3\xa4m\xc3\xa4n el\xc3\xa4m\xc3\xa4kerran (1959).'